钦定古今图书集成/理学汇编/学行典/第291卷 > 册府元龟 > 《小序》
## 钦定古今图书集成/理学汇编/学行典/第291卷 > 册府元龟 > 《小序》

《书》曰：“惟人万物之灵。”若夫幼而慧少而成者益可贵
矣。中古而下英妙间出乃有特禀异资回越伦萃岐
嶷肇于襁褓颖悟发于龆龄学疑宿习动彰默识或
未就外傅已通群籍甫及志学即为人师识洞于未
萌智表于先见心计足以成务口辩足以解纷老成
之姿著于容止赋笔之丽成于俄顷至行出于天性
《元谭》绝于流俗，时辈推尚，英声腾骛，斯仲尼所谓“生
而知之”者欤。